
A Körforgásos gazdaság nyújtotta lehetőségek és a lakhatási válságra adható lehetséges válaszok közötti összefüggések

Kulcsszavak: körforgásos_gazdaság;lakhatási_válság;építészeti_megoldások;zártkert;lakni_kell
Az utóbbi években Magyarországon is jelentős kihívást jelent a lakhatási válság kihívásaira való megfelelő válaszok megfogalmazása. A jelenséget nem csak társadalmi vagy gazdasági szempontok alapján lehet vizsgálni, hanem építészeti vonatkozásaiban is. A kutatásunk célja olyan megoldások megtalálása erre a problémára, amelyek sokkal hozzáférhetőbbek a társadalom rászoruló rétegei számára. Ennek keretében vizsgáljuk a körforgásos gazdaság szerepét az otthonteremtésben, valamint a pécsi zártkertek világát, ahol olyan emberek élnek, akiknek a otthonaik főként talált, újrahasznosított anyagokból készültek, szakemberek segítsége nélkül. A kutatás keretében egy átmeneti menedék tervét is elkészítettük egy hajléktalan pár számára, amelyet Pécsett a ,,Lakni Kell” projekt keretében meg is valósítottunk.



